CELEX: 62011CN0223
Language: sk
Date: 2011-05-13 00:00:00
Title: Vec C-223/11: Žaloba podaná 13. mája 2011 — Európska komisia/Portugalská republika

16.7.2011   
            
            
               SK
            
            
               Úradný vestník Európskej únie
            
            
               C 211/16
            
         Žaloba podaná 13. mája 2011 — Európska komisia/Portugalská republika
   (Vec C-223/11)
   2011/C 211/30
   Jazyk konania: portugalčina
   
      Účastníci konania
   
   
      Žalobkyňa: Európska komisia (v zastúpení: P. Guerra e Andrade a I. Hadjiyiannis, splnomocnení zástupcovia)
   
      Žalovaná: Portugalská republika
   
      Návrhy žalobkyne
   
   Komisia navrhuje, aby Súdny dvor:
   
               1.
            
            
               určil, že:
               
                           —
                        
                        
                           Portugalská republika si tým, že nezverejnila národné a medzinárodné plány vodohospodárskeho manažmentu povodia, nesplnila povinnosti, ktoré jej vyplývajú z článku 13 ods. 6 smernice 2000/60/ES (1), v spojení s odsekmi 1 a 2 tohto článku,
                        
                     
                           —
                        
                        
                           Portugalská republika si tým, že nezverejnila a nedala na pripomienkovanie verejnosti, vrátane užívateľov, plány vodohospodárskeho manažmentu povodia, nesplnila povinnosti, ktoré jej vyplývajú z článku 14 ods. 1 písm. c) smernice 2000/60/ES,
                        
                     
                           —
                        
                        
                           Portugalská republika si tým, že nezaslala Komisii kópie plánov vodohospodárskeho manažmentu povodia, nesplnila povinnosti, ktoré jej vyplývajú z článku 15 ods. 1 smernice 2000/60/ES;
                        
                     
         
               2.
            
            
               zaviazal Portugalskú republiku na náhradu trov konania.
            
         
      Žalobné dôvody a hlavné tvrdenia
   
   
      
         Článok 13 smernice 2000/60/ES
      
   
   Článok 13 ods. 6 smernice 2000/60/ES, v spojení s odsekmi 1 a 2 uvedeného článku, stanovuje, že plány vodohospodárskeho manažmentu povodia každého správneho vnútroštátneho alebo medzinárodného územia povodia ležiaceho úplne na území Únie sa uverejňujú najneskôr 22. decembra 2009.
   Pokiaľ ide o Portugalsko, Komisia nedostala žiadnu informáciu, ani jej nebolo oznámené zverejnenie týchto plánov.
   
      
         Článok 14 smernice 2000/60/ES
      
   
   Zo smernice vyplýva, že účasť verejnosti sa považuje za základ na dosiahnutie cieľov, ktoré stanovuje.
   Komisii vôbec nebolo oznámené zverejnenie a nebolo jej oznámená ani skutočnosť, že niektoré plány vodohospodárskeho manažmentu povodia neboli dané verejnosti na pripomienkovanie, a nie jej ani známe, že by sa tak stalo.
   
      
         Článok 15 smernice 2000/60/ES
      
   
   Či už ide o vnútroštátne alebo medzinárodné oblasti vodného hospodárstva, Komisia od Portugalskej republiky nedostala nijakú kópiu plánov vodohospodárskeho manažmentu povodia.
   
      (1)  Smernica Európskeho parlamentu a Rady 2000/60/ES z 23. októbra 2000, ktorou sa stanovuje rámec pôsobnosti pre opatrenia spoločenstva v oblasti vodného hospodárstva (Ú. v. ES L 327, s. 1; Mim. vyd. 15/005, s. 275).